— Часам хтосьці просіць што-небудзь звязаць, — дзялілася. — Ахвотна выконваю любую просьбу. Нядаўна звярнулася знаёмая, якой быў патрэбны вязаны Міньён. Пастаралася — і папулярны мультфільмаўскі персанаж атрымаўся сімпатычным. Мае работы ў якасці падарункаў раз’xadехаліся ў многія краіны свету. І я гэтаму рада. Крыўдна, калі здараецца, што рэч бяруць без дазволу. Для прыкладу, у школе напярэдадні бацькоўскіх сходаў або да свят арганізуюцца выставы ручных вырабаў. Дык вось аднойчы з яе прапалі падасінавікі. Папрасілі б — я падарыла б. Ствараць прыгажосць сваімі рукамі — справа цікавая і карысная: узнікаюць новыя пазітыўныя эмоцыі, з’яўляецца свежы погляд на звыклыя прадметы інтэр’ера.